ചിങ്ങം 1 പുതുവത്സരാശംസകള് പങ്കുവെച്ച് പൃഥ്വീരാജ് കൊല്ല വര്ഷം തുടങ്ങുന്ന ദിവസമാണ് മലയാളിക്കള്ക്ക് ചിങ്ങം 1. ചിങ്ങപ്പുലരിയില് പുതുവത്സരാശംസകള് നേര്ന്നിരിക്കുകയാണ് പ്രിയതാരം പ്രഥ്വീരാജ്.കഥകളിയും, വള്ളം കളിയുമെല്ലാം നിറഞ്ഞ ആശംസാ ചിത്രമാണ് സമൂഹമാധ്യമങ്ങളിലൂടെ താരം പങ്കുവെച്ചിരിക്കുന്നത്. മലയാളികള് ഈ ദിവസം കര്ഷകദിനമായും ആചരിക്കുന്നു. അതേ സമയം കര്ഷക ദിനത്തില് കര്ഷകരെ അഭിവാദ്യം ചെയ്ത് മുഖ്യമന്ത്രി പിണറായി വിജയന്. കര്ഷകരുടെ പുരോഗതിക്കും കാര്ഷിക സമൃദ്ധിയ്ക്കും വേണ്ടി ഒരുമിച്ച് നില്ക്കാമെന്ന് അദ്ദേഹം ഫേസ്ബുക്കില് കുറിച്ചു. കര്ഷകര്ക്ക് അനുകൂലമായ സംസ്ഥാന സര്ക്കാര് നയങ്ങളെ പിന്തുണയ്ക്കുകയും ശക്തിപ്പെടുത്തുകയും ചെയ്യണമെന്നും മുഖ്യമന്ത്രി അഭ്യര്ത്ഥിച്ചു. മുഖ്യമന്ത്രി കുറിച്ചത് ഇങ്ങനെ ചിങ്ങം ഒന്ന് കര്ഷകദിനമാണ്. ജനതയുടെ ഭൂരിഭാഗവും കൃഷിയിലും കാര്ഷികവൃത്തികളിലും ഏര്പ്പെട്ട് ജീവിക്കുന്ന നമ്മുടെ നാട്ടില് ഈ ദിനത്തിന് അതീവ പ്രാധാന്യമുണ്ട്. പ്രാകൃതമായ ജീവിതാവസ്ഥകളില് നിന്നും ആധുനികതയിലേയ്ക്കുള്ള മനുഷ്യന്റെ വളര്ച്ചയില് വഴിത്തിരിവായി മാറിയത് കൃഷിയുടെ ആവിര്ഭാവമാണ്. അന്നവും, ഭാഷയും, സംസ്കാരവും കൃഷിയുമായി അഭേദ്യമായി ബന്ധപ്പെട്ടിരിക്കുന്നു. അതിനാല് തന്നെ നമ്മുടെ കാര്ഷിക പാരമ്ബര്യത്തില് അഭിമാനം കൊള്ളാനും കാര്ഷിക മേഖലയുടെ പുരോഗതിയ്ക്കായി പുതിയ ചിന്തകള് പങ്കുവയ്ക്കാനുമൊക്കെയുള്ള ദിനമാണിത്.ഇത്തരമൊരു സ്ഥിതി കര്ഷകദിനത്തിന്റെ പ്രധാന്യം ഇരട്ടിപ്പിക്കുകയാണ്. കര്ഷകരുടെ അവകാശപ്പോരാട്ടങ്ങള്ക്കൊപ്പം നില്ക്കുമെന്ന് ദൃഢനിശ്ചയം ചെയ്യേണ്ടതുണ്ട്. അതോടൊപ്പം അവര്ക്കനുകൂലമായ സംസ്ഥാന സര്ക്കാര് നയങ്ങളെ പിന്തുണയ്ക്കുകയും ശക്തിപ്പെടുത്തുകയും ചെയ്യാനും നാം ശ്രമിക്കണം. കര്ഷകരുടെ പുരോഗതിയ്ക്കും കാര്ഷിക സമൃദ്ധിയ്ക്കും വേണ്ടി നമുക്കൊരുമിച്ചു നില്ക്കാം. കേരളത്തിന്്റെ കാര്ഷിക അഭിവൃദ്ധിക്കായി കൈകോര്ക്കാം.എല്ലാ കര്ഷകര്ക്കും അഭിവാദ്യങ്ങള്.